als_Latn dik_Latn sag_Latn
Tabela në të djathtë, tregon planin e Ministrisë së Ekonomisë për privatizimet që ka ndërmend të kryejë në dy vitet e ardhshme. Tabela është publikuar javën e fundit.
Siç shihet, qeveria ka plan për privatizimin dhe shitjen e dy kompanive jo të zakonshme: Albpetrolin dhe INSIG-un.
Janë dy kompani strategjike, njëra në sektorin e hidrokarbureve dhe tjetra në sektorin e sigurimeve.
Por në lidhje me shitjen e kompanisë shtetërore INSIG, ekziston një dokument parlamentar i shkurtit të vitit 2015, tepër interesant.
Në komisionin e Ekonomisë, të drejtuar nga z. Erjon Braçe është miratuar një dokument, që kishte për relatore deputeten Blerina Gjylameti, që pikësëpari theksonte se INSIG-u nuk ishte më një kompani me vlerë strategjike, referuar kritereve të një ligji të miratuar në vitin 1998.
Më tej në dokument paraqiten dhe konkluzionet e diskutimeve. Lexoni çfarë shkruhet:
“Së pari Komisioni shprehu shqetësimin e tij për zhvlerësimin që ka patur ndër vite kjo kompani publike si dhe kërkoi nxjerjen përpara përgjegjësive ligjore të të gjithë atyre drejtuesve të cilët kanë keqmenaxhuar këtë aset publik duke marë vendime të cilat kanë ndikuar në rënien e vlerës së saj në treg”.
Pra Komisioni Kuvendor i Ekonomisë flet qartësisht për manaxherë shtetërorë dhe qeveritarë që kanë keqmenaxhuar asetet e kësaj kompanie dhe kanë ulur në mënyrë drastike efiçencën e saj.
Ndërsa pak më poshtë i njëjti dokument nxjerr një konkluzion mbresëlënës, lexojeni:
“Si përfundim Komisioni vlerësoi se privatizimi i kësaj kompanie kryhet me qëllim përmisimin e efiçencës. Bazuar dhe mbi analizën e Fondit Monetar Ndërkombëtar, Ballkani Perëndimor, 15 vjet tranzicion ekonomik, privatizimi i kompanive jo-efiçente shtetërore është një hap i cili përmirëson financat publike dhe ndihmon në konvergjencën ekonomike të këtij rajoni”
Pra, çfarë ka bërë Komisioni i Ekonomisë në finale? Pasi ka konstatuar se kanë qenë pikërisht zyrtarët shtetërorë që e kanë zhvatur dhe çuar drejt rrënimit kompaninë (ish)strategjike INSIG, ata kanë lexuar rekomandimet e Bankës Botërore dhe FMN-së dhe kanë zbuluar aty se zgjidhja për një kompani shtetërore që e vjedhin qeveritarët dhe nëpunësit shtetërorë, është që t’ia shesësh një privati, që ai të mos e vjedhë siç e vjedh shteti, por ta bëjë efiçente dhe fitimet t’i fusë në xhepin e vet.
Çfarë do të thotë kjo? Quajeni Rilindje po të doni, por të paktën sipas këtij dokumenti zyrtar rezulton se dikush ka vendosur të nxjerrë në shitje “shtëpinë” e vet meqënëse është i paaftë për ta mbrojtur nga hajdutët që i ka brenda shtëpisë.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn